**Доклад**

**за дейността на НЧ”Хр.Смирненски-1904” гр.Ветрен**

НЧ”Хр.Смирненски-1904 гр. Ветрен е юридическо лице с нестопанска цел.

То е самоуправляващо се културно-просветно сдружение, което изпълнява и държавни задачи в сферата на културата. Със сто и двадесет годишната си история читалището ни отговаря на новите предизвикателства на днешното време. Неговата институционна характеристика е устойчивостта, легитимността и гъвкавостта, които в съчетание с историческия му опит, създават предпоставки те да откликнат на новите потребности. Читалището е единствената културна институция на територията на гр.Ветрен с богато минало и динамично настояще. То е център на общностно развитие, общностна енергия, координира идеи, мечти, начин на случване, комуникация с други институции и организации. Читалището е активна гражданска общност за развитие и алтернатива. Място на свободните хора. Среща на общността в читалището. От настоящия анализ се вижда мястото и ролята на читалището, не само като традиционна културно-просветна организация, но и като съвременна гражданска организация, призвана да обхване в себе си най-широк кръг от населението, като основна клетка на културно надграждане. Внимание се обръща и на същността и мястото на читалището с все по-големите потребности на хората, на младите, на децата към институцията. То е фокусирано именно върху тази тематика с оглед позицията и взаимовръзката между отделните поколения. Успехите са плод именно на пряката зависимост от капацитета, енергията и от дадеността на много хора.

 Със своите творчески колективи, танцови състави, школи, театрални групи и дервишка група, с богатия си библиотечен фонд и културно-просветна дейност включваща всички проведени мероприятия, чествания, годишнини, изяви, читалището одухотворява живота на своите съграждани. От по-значимите читалищни инициативи за общностно развитие самостоятелно и в партньорство през 2023 г. са:

**06.01.2023г** - Ритуал за Богоявление с хвърляне на кръста.

**06.01.2023г** - 176 годии от рожднието а Христо Ботев – отбелязано с витрина

**21.01.2023г** - Тържество и ритуал за Деня на родилната помощ с пресъздаване на обичая-ежегодна традиция с участници от Женски танцов състав, ученици от ОУ”Св. Св Кирил и Методий”и ДГ „Приказно вълшебство’

**14.02.2023г** - Тържество на площада, с концерт за празника на лозаря „Трифон Зарезан” и пресъздаване на обичая”Зарязване”от ученици в ОУ”Св. Св Кирил и Методий” , дегустация на най-хубавото ветренско вино и награждаване на най-добрите лозаро-винари пред местната и гостуваща публика, както и освещаване на лозята от местния отец в лозовия масив.

**26.02.2023г** - За празника „Сирни-Заговезни”се сформира дервишка група към НЧ”Христо Смирненски-1904”. В нея участват около 25-30 души на възраст между 3 и 80 години, участие взеха четири ветренски групи,както и гостуващи групи от Пернишко и Карловско, жителите и гостите на Ветрен се наслаждаваха на обичаите, костюмите и групите с различни традиционни похвати, и с емоционално повдигнато настроение продължиха празника с хора до късен следобед. Ръчно изработените красиви за празника маски от децата, впечатлиха публиката.За всички имаше морални и парични награди.

**01.03.2023г** - 1 март отбелязахме с тържество на площада с ученици от ОУ”Св. Св Кирил и Методий” и посещение в ДГ „Приказно вълшебство”

**03.03.2023г** - Националния празник 3-ти март стана традиция - под патронажа на Кмета на Общината г-жа Рачева, много тържествено беше честван празника, както на площада с вдигане на националния флаг и с изпълнението на Борис Луков и Стоян Бончев и ученици от ОУ”Св. Св Кирил и Методий” г. Ветрен, също така и на Руския паметник единствен по рода си в общината с поднасяне на цветя и възстановка на събитията от Аул „Бага-Тур”.

**08.03.2023г** - Международният ден на жената отбелязахме в „Ресторант Ветрен”с тържество с участието на ученици от ОУ”Св. Св Кирил и Методий”

**26.03.2023г** - Дервишка група към НЧ”Христо Смирненски-1904” взе участие в IV-ти Кукерски Фестивал „Дервиши Варвара”на 26.03.2023год. – първата им изява бе отличена с грамота, плакет и парична награда.

**28.03.2023г** - Отбелязахме с витрина рождението на най-нежния български поет Димчо Дебелянов – 28.03.1887год

**01.04.2023г** - Международен ден на шегата – витрина

**02.04.2023г** - Международен ден на детската книга отбележихме с парад на приказни герои - посещение в ДГ „Приказно вълшебство” и драматизация на приказка с ученици от ОУ”Св. Св Кирил и Методий”

**11.04.2023г** - Великденска работилница с участие на ученици от ОУ”Св. Св Кирил и Методий” и ДГ „Приказно вълшебство”

**13.04.2023г** - Великденски благотворителен базар с участие на ученици от ОУ”Св. Св Кирил и Методий” и ДГ „Приказно вълшебство”

**23.04.2023г** - Презентация за Световния ден на книгата с участие на ученици от ОУ”Св. Св Кирил и Методий”

**25.04.2023г** - Витрина по случай рождението на Петя Дубарова

**27.04.2023г** - Витрина по случай рождението на Петко Славейков

**30.04.2023г** - Историческа справка на фонд”Български народен женски съюз”

**05.05.2023г** - Баташкото клане-05. 05. 1876г. най- кървавият ден в историята на България, отбелязахме с витрина

**07.05.2023г** – 20 години град Ветрен и 620 от създаването му като селище отбелязахме с грандиозен празник с участието на: Женски танцов състав град Ветрен, ДГ „Приказно вълшебство”, ОУ”Св. Св Кирил и Методий”, ФТС „Загоровче”, музикални изпълнения на Славка Калчева, Дует „Шик”, Алекс Робов, Данна, връчени бяха плакети на видни ветренци За да помним историята на героите си, граждани на Ветрен издигат през 1925 година в центъра на града паметник на загиналите във воините: Балканската, Първа и Втора Световни войни, Априлското въстание.

**24.05.2023г** - По повод на Деня на българската просвета и култура на 24 май, патрона на училището, се провежда празнично шествие с ученици, учители, културни дейци и общественици.Светъл празник на признателност към светите братя и техните ученици разпространили славянската писменост.

**26.05.2023г** - „Вече сме читатели”- лекция с децата от 2 клас

**29.05.2023г** - Историческа справка на проф. Батаклиев за легендарния Страхил Войвода

**01.06.2023г** - Тържествено проведохме и празника на детето 1-ви юни с драматизация на деца от школата по театрално и художествено творчество към читалището, игри и забавления, организирани от читалището.

**02.06.2023г** - „Вече сме читатели”- лекция с децата от 4 клас

**02.06.2023г** - Тържествено в Деня на Ботев и героите дали живота си за Свободата на България, под звуците на сирената с цветя и слова бяха почетени героите пред паметника на загиналите за свободата на България-ветренци в центъра на града.

**06.06.2023г** - Витрина- спомен за Дамян Дамянов

**16.06.2023г** - Информационна среща със сдружение МИГ-Белово с цел информиране на местната общност за възможности за финансиране на местната общност за възможности за финансиране през новия програмен период 2021-2027г.- представяне на възможностите за финансиране на стратегията от повече от един фонд.

**18.06.2023г** - Информационна среща с представители на ЛР.

**18.06.2023г** - 100 год. от смъртта на Христо Смирненски- витрина

**22.06.2023г** - „Ден на българския фолклор”- витрина, лекция

**27.06.2023г** - 173 години от рождението на Патриарха на българската литература- Иван Вазов(по стар стил)

**28.06.2023г**  - Среща с писателя Румен Стоичков и представяне на новата му книга

**06.07.2023г**  - 146 години от рождението на Елин Пелин-творчески кът

**14.07.2023г**  - Детско парти

**18.07.2023г** – 186 години от рождението на Апостола на Свободата – изложба

**24.07.2023г** – 81 год от смъртта на великия майстор на перото – Никола Вапцаров – творчески кът

**09.08.2023г** – Клуб по ръкоделие „Българска народна шевица” – презентация, лекция и изработване на книгоразделител със собственоръчно избродирана шевица с участието на ОУ”Св. Св Кирил и Методий”

**19.08.2023г** - 1037- години от победата на цар Самуил над Василий II. Провежда се ежегодно събор посветен на годишнината в местността „Паланката” край Ветрен. Споменът за великата битка, трайно е запазена в народната памет.

**08.09.2023г** - Тържествено откриване на обновената читалищна сграда с участието на: Дервишка група към НЧ”Христо Смирненски-1904”, Детска театрална група към НЧ”Христо Смирненски-1904”, Женски танцов състав град Ветрен, ДГ „Приказно вълшебство”, ФТС „Загоровче”

**15.09.2023г** - Театрална постановка-„Когато светът беше шарен”

**22.09.2023г** - Откриване на паметника на Страхил войвода, родом от град Ветрен, с участието на децата от ОУ”Св. Св Кирил и Методий”

**08.09.-08.10.2023г** - Изложба живопис на Георги Пепелянков, в галерията на читалището

**02.10.2023г** - Отбелязване Денят на възрастните хора

**03.10.2023г** - Награждаване на учениците от конкурса”Най-активен читател през лятната ваканция”

**04.10.2023г** - Витрина, лекция по случай 120 години от рождението на Джон Атанасов (1903-1995)

**05.10.2023г** - 145-години от избухването на Кресненско-Разложкото въстание - витрина

**08.10.2023г** - Витрина- 65 години от смъртта на Ран Босилек(1886-1958)

**22.10.2023г** - Витрина по случай 120 години от смъртта на Златьо Бояджиев(1903-1976)

**23.10.2023г** - Лекция, витрина по случай 130 - години от смъртта на Александър I Батенберг (1857-1893) Княз на България управлявал страната първите 7 години след Освобождението. Извоювал Съединението на Източна Румелия и Княжество България.

**23.10.2023г** - Провеждане на урок по История в Библиотеката на ученици от 5 клас от ОУ”Св. Св Кирил и Методий”по случай седмицата на четенето под наслов - „Четенето-ключ към познанието”

**24.10.2023г** - Провеждане на урок по История в Библиотеката на ученици от 7 клас от ОУ”Св. Св Кирил и Методий”по случай седмицата на четенето под наслов - „Четенето-ключ към познанието”

**25.10.2023г** - Провеждане на урок по История в Библиотеката на ученици от 6 клас от ОУ”Св. Св Кирил и Методий” по случай седмицата на четенето под наслов - „Четенето-ключ към познанието”

**27.10.2023г** - Посещение в ДГ „Приказно вълшебство”, четене на приказки с поука за най-малките по случай седмицата на четенето под наслов - „Четенето-ключ към познанието”

**27.10.2023г** - Закриване на предизборната кампания на кандидатът за кмет г-н Радослав Лютаков с участието на народните певици Калина и Невена и ФТС „Загоровче”

**30.10.2023г** - Театрална постановка „Непоправимо”

**01.11.2023г** - Витрина, лекция 100-години от обявяването Денят на народните будители, обявяване на дарителска кампания „Дари книга”

**05.11.2023г** - Литературна среща с Ивелина Радионова”Алтъна разказва във Ветрен”

**07.11.2023г** - Витрина-110-години от рождението на детския писател и читалищен деец Методи Бежански

**21.11.2023г** - Литературна среща със Стоян Влахов

**29.11.2023г** - Театрална постановка „Търновска царица”

**07.12.2023г** - Тържествено запалване на светлините на Коледната елха

**11.12.2023г** - Детска театрална постановка „Коледни вълшебства”

**13.12.2023г** - Коледна работилница за изработване на сувенири за участие в Благотворителен Коледен базар

**21.12.2023г** - Благотворителен Коледен базар

 Библиотеката при читалището е един от основните приоритети в дейността с 272 читатели. Към 31.12.2023година разполага с фонд от 16132 единици, от които 2684 заети единици за дома и 1059 единици в информационния библиотечен център.

 Закупуването, обработката и картотекирането на книгите е периодичен процес, който се осъществява от библиотекаря.

 Читалището осигурява среда за четене с безплатен достъп до интернет информация, комуникация, базови познания за работа с компютър, безплатни Е-услуги, Е-заетост, Е-здраве, Е-култура, Е-бизнес, Е-търговия, Е-общество, Е-обучения, за потребителя, библиотечни, справочно-библиографски и информационни услуги, нова литература.

 Създава условия за развитие на младите хора:-изготвяне на CV, мутивационно писмо, свободни работни места в региона, обучения на възрастни за работа с компютър, копирни услуги, образователни сайтове за деца-насочване и проверка на знанията, професионално ориентиране.Библиотеката –„Център за учене през целия живот”- предоставяне на информационни и консултански услуги, среда за четене с безплатен достъп до интернет услуги, информация, комуникация,Е-услуги, художествено-творческа, културно-масова, библиотечна, организационна.

 Библиотеката като част от читалищната структура, организира и реализира много и разнообразни културно-масови мероприятия. Провеждаме уебинари, мултимедийни презентации, литературни мероприятия, детско утро за първокласниците, творчески срещи с писатели и художници.

 Правомощията, които има читалището, съчетани с отговорността изискват от всеки един от нас да съхраним българското както в духовна потребност, така и в материален план.

 С традициите във фолклора, театрално, музикално, танцово и изобразително

изкуство, с опита който има читалището като типичен и уникален български опит, изграждането на едно привлекателно „лице” на читалището ще спомогне, то да бъде възприето и за напред от обществото, като обществено значимо и полезно.

 Приканваме всеки, който милее за родното читалище с сто и двадесет годишна история, да пристъпва входа му по-често с добри мисли и чувства, не само за да консумира, но и да дарява духовна, финансова, материална подкрепа за приоритета на институцията Народно Читалище „Христо Смирненски-1904”.

 Правомощията, които има читалището, съчетани с отговорността на всеки един от нас, може да побере в едно цяло – всяко желание, всеки вкус, всеки талант, всяка изява в името на човека.

 Благодарим за вниманието.

 Януари 2024год.

 Изготвил отчета: Секретар: Петя Дишкова

 …………………………………………

 Библиотекар: Христина Моллова

 …………………………………………